दक्षिणी मुंबई की इमारत में लगी भीषण आग पर काबू पाया गया  
बलार्ड पियर इलाके में स्थित एक्सचेंज बिल्डिंग में केंद्र सरकार के कई दफ्तर हैं। चश्मदीदों के मुताबिक एक एसी में धमाके के साथ इमारत में आग लगी। इमारत में फंसे लोग फौरन बाहर आ गए और उन्होंने फायर ब्रिगेड को फोन किया।
दक्षिणी मुंबई में आज उस वक्त सनसनी फैल गई, जब बलार्ड पियर इलाके में स्थित एक्सचेंज बिल्डिंग से आग की लपटें उठती दिखाई पड़ीं। आग इमारत की तीसरी मंजिल पर लगी, जिसे बुझाने के लिए दमकल की आठ गाड़ियां मौके पर पहुंचीं।
आग लगने के वक्त इमारत में कुछ लोग थे, लेकिन वे सभी सुरक्षित निकल गए। इस चार मंजिले इमारत में केंद्र सरकार के कई दफ्तर हैं। तीसरी मंजिल पर जहां आग लगी है, वहां नार्कोटिक्स विभाग का दफ्तर है। चश्मदीदों के मुताबिक एक एसी में धमाके के साथ आग लगी। इमारत में फंसे लोग फौरन बाहर आ गए और उन्होंने फायर ब्रिगेड को फोन किया।

आग लगने के वक्त इमारत में कुछ लोग थे, लेकिन वे सभी सुरक्षित निकल गए। इस चार मंजिले इमारत में केंद्र सरकार के कई दफ्तर हैं। तीसरी मंजिल पर जहां आग लगी है, वहां नार्कोटिक्स विभाग का दफ्तर है। चश्मदीदों के मुताबिक एक एसी में धमाके के साथ आग लगी। इमारत में फंसे लोग फौरन बाहर आ गए और उन्होंने फायर ब्रिगेड को फोन किया।